Пятница, 11.11.2016 16:29. Category: Юбілеі Як жа мне, 11-гадовай дзяўчынцы, хацелася тра­піць на вяселле сваёй стрыечнай сястры Лёдзі! Але бацькі пайшлі ў Анкуды адны, а нас з сястрой пакінулі дома ў Свідне. Вярнуўшыся, расказвалі, што маладыя выглядалі вельмі прыгожа, пара харошая. Некаторыя ж вяскоўцы сумняваліся ў трываласці іх шлюбу, маўляў, нявесце ўсяго 19, жаніху — 18, рана ствараць сям’ю. Але каханне, якое злучыла іх лёсы, аказалася моцным. Былі радасці і няшчасці, праз якія годна прайшлі, стваральная праца, клопат і ўвага адно да аднаго. І вось за плячыма Леакадзіі Тытусаўны і Мар’яна Францавіча Кузьміч, якія цяпер жывуць у Варапаеве, 50 гадоў сумеснага жыцця. Заўтра я паеду да іх на залатое вяселле.